Daerah Limbang

Daerah Limbang ialah sebuah daerah dalam Bahagian Limbang di negeri Sarawak, Malaysia. Ia berkeluasan  dan mempunyai penduduk seramai 48,186 pada tahun 2010. Daerah ini memisahkan tanah besar Brunei dengan Daerah Temburong iaitu sebuah ekslaf. Pekan Limbang merupakan petempatan utama dan satu-satu pekan di daerah ini.

Tuntutan Brunei
Sejak penubuhan Malaysia pada 1963, Brunei terbahagi dua, dipisahkan oleh Limbang. Sejak itu dikatakan Brunei menuntut wilayah Limbang daripada Malaysia.

Perjanjian 16 Mac 2009 antara Malaysia dan Brunei rupa-rupanya menyebabkan Malaysia kehilangan medan minyak Blok L dan Blok M yang terletak di luar pantai Limbang / Brunei. Berikutan itu Petronas menamatkan usaha carigali dengan syarikat Murphy Oil Corp dari Amerika Syarikat kerana ia bukan lagi milik Malaysia.

Konvensyen Undang-undang laut Pertubuhan Bangsa-bangsa Bersatu (UNCLOS) 1982 menetapkan bahawa kawasan luar pantai Brunei itu milik Brunei. Kawasan itu yang selama ini bertindih sempadan akan dibangunkan secara usahasama dengan Malaysia.

Tempat menarik
Muzium Wilayah Limbang terletak di sebuah kubu lama yang dibina oleh Charles Brooke pada 1897. Muzium yang telah dibuka pada 1994 ini mempamerkan sejarah dan kebudayaan rakyat di wilayah ini seperti alat buluh, cara pembuatan garam, seni manik, pakaian daripada kulit kayu, barangan logam, bakul dan sebagainya.

Bukit Mas terletak berhampiran dengan Muzium Wilayah Limbang tempat ini merupakan tempat menarik untuk dikunjungi. Bukit Mas  adalah tempat yang sesuai untuk beriadah bersama keluarga, rakan taulan mahupun bersendirian. Tempat ini mempunyai pemandangan sejuk mata memandang. Terdapat trek menaiki puncak Bukit Mas. Biasanya sempena Hari Bukit Mas pertandingan naik ke puncak Bukit Mas akan diadakan.

Wakil rakyat
Ahli Dewan Undangan Negeri Sarawak 2006-2011 bagi kawasan pilihan raya N. 68 Bukit Kota Limbang ialah Yang Berhormat Dr. Abdul Rahman Bin Haji Ismail. Beliau bertanding atas tiket Parti Pesaka Bumiputera Bersatu (PBB) yang merupakan salah satu parti komponen Barisan Nasional.

Pautan luar
Laman web rasmi Majlis Daerah Limbang 
Peta-peta berkaitan dengan Limbang
Brunei gugur Limbang

Rujukan

Daerah di Sarawak
Daerah Limbang
Pertikaian wilayah Malaysia
Lintasan sempadan Brunei–Malaysia